FI Euroopan unionin virallinen lehti L 42/54

KOMISSION TÄYTÄNTÖÖNPANOPÄÄTÖS (EU) 2018/218,

annettu 13 päivänä helmikuuta 2018,

päätöksen 92/260/ETY liitteen II muuttamisesta siltä osin kuin on kyse rekisteröityjen hevosten tilapäisestä tuonnista tietyistä Kiinan osista, päätöksen 93/195/ETY muuttamisesta siltä osin kuin on kyse eläinten terveyttä ja eläinlääkärintodistuksia koskevista vaatimuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen Kiinaan, Meksikoon ja Amerikan yhdysvaltoihin viennin jälkeen ja päätöksen 2004/211/EY liitteen I muuttamisesta siltä osin kuin on kyse Kiinaa, Meksikoa ja Turkkia koskevista kohdista niiden kolmansien maiden ja kolmansien maiden alueiden luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua

(tiedoksiannettu numerolla C(2018) 713)

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (1) ja erityisesti sen 17 artiklan 3 kohdan a alakohdan,

ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 30 päivänä marraskuuta 2009 annetun neuvoston direktiivin 2009/156/EY (2) ja erityisesti sen 12 artiklan 1 ja 4 kohdan, 15 artiklan a alakohdan, 16 artiklan 2 kohdan sekä 19 artiklan johdantokappaleen sekä a ja b alakohdan,

sekä katsoo seuraavaa:

(1) Direktiivissä 2009/156/EY vahvistetaan eläinten terveyttä koskevat vaatimukset, joita sovelletaan elävien hevoseläinten tuonnissa unioniin. Siinä säädetään, että hevoseläinten tuonti unioniin on sallittua ainoastaan niistä kolmansista maista, jotka täyttävät tietyt eläinten terveyttä koskevat vaatimukset.

(2) Komission päätöksessä 92/260/ETY (3) vahvistetaan terveystodistusten mallit rekisteröityjen hevosten kolmansista maista tapahtuvaa tilapäistä maahantuontia varten, mukaan luettuna liitteessä II olevan C kohdan mukainen terveystodistus kolmansille maille, joihin kuuluvat liitteen I mukaisesti terveysluokituksessa C luetellut Kiina ja Hongkong.

(3) Rekisteröityjen hevosten tilapäinen tuonti, takaisintuonti tilapäisen maastaviennin jälkeen ja maahantuonti on komission päätöksen 2004/211/EY (4) mukaisesti sallittua hevoseläinten taudeista vapaalta vyöhykkeeltä Conghuan kaupungissa Guangzhoun kunnassa Guangdongin maakunnassa, jonka aluekoodi on ”CN-1” kyseisen päätöksen liitteessä I olevassa kolmansien maiden ja kolmansien maiden alueiden luettelossa.

(4) Hevoseläinten taudeista vapaan vyöhykkeen perustamisen jälkeen kyseinen vyöhyke nimettiin Hongkongin ja Kiinan välisissä sopimusjärjestelyissä Hongkongin ravihevosten koulutuskeskukseksi. Hongkong pyysi, että hevoseläinten taudeista vapaa vyöhyke lisätään olemassa olevaan luetteloon niistä kolmansista maista tai kolmansien maiden alueen osista, joissa rekisteröityjä hevosia on voitu pitää pakollisen tilallapidon aikana eläinlääkinnällisessä valvonnassa Euroopan unioniin lähettämistä edeltävien 40 päivän ajan. Tarvittavien takeiden arvioinnin seurauksena Kiinan alueen osa, jonka aluekoodi on ”CN-1” päätöksen 2004/211/EY liitteessä I olevassa kolmansien maiden ja kolmansien maiden alueiden luettelossa, olisi sisällytettävä päätöksen 92/260/ETY liitteessä II olevan C kohdan terveystodistuksen mallin III kohdan d alakohdan kolmannessa luetelmakohdassa olevaan kolmansien maiden luetteloon.

(5) Sen vuoksi päätöstä 92/260/EU olisi muutettava.

(6) Komission päätöksessä 93/195/ETY (5) säädetään terveystodistusten malleista rekisteröityjen hevosten takaisintuonnissa unioniin raveja, kilpailuja ja kulttuuritapahtumia varten tapahtuneen tilapäisen maastaviennin jälkeen. Kyseisen päätöksen liitteessä X olevaa terveystodistuksen mallia on käytettävä Méxicon suurkaupunkialueella Meksikossa ja Miamissa Amerikan yhdysvalloissa kansainvälisen ratsastajainliiton (Fédération Equestre International, FEI) suojeluksessa järjestettyihin LG Global Champions Tour -hevostapahtumiin osallistuvien rekisteröityjen hevosten takaisintuonnissa.

(7) Kansainvälisen ratsastajainliiton suojeluksessa järjestettävää LG Global Champions Tour -hevostapahtumaa varten Shanghain suurkaupunkialueelle rakennettu tilapäinen tapahtumapaikka on väliaikaisesti tunnustettu hevoseläinten taudeista vapaaksi vyöhykkeeksi 30 päivän ajaksi komission täytäntöönpanopäätösten 2014/127/EU (6), (EU) 2015/557 (7), (EU) 2016/361 (8) ja (EU) 2017/99 (9) mukaisesti. Rakennettuaan pysyvät tilat toimivaltaiset Kiinan viranomaiset ovat pyytäneet, että alue CN-2 tunnustetaan pysyvästi hevoseläinten taudeista vapaaksi vyöhykkeeksi LG Global Champions Tour -hevostapahtumaa varten.

(8) Kiinan viranomaisilta saatujen takeiden ja tietojen perusteella ja jotta voitaisiin päätöksen 93/195/ETY vaatimusten mukaisesti sallia rekisteröityjen hevosten takaisintuonti unioniin tietystä Kiinan alueen osasta johonkin tiettyyn tapahtumaan tapahtuneen tilapäisen maastaviennin jälkeen, päätöksen 93/195/ETY 1 artiklaa ja liitettä X olisi muutettava siten, että sallitaan rekisteröityjen hevosten takaisintuonti Shanghaissa Kiinassa järjestettyä LG Global Champions Tour -hevostapahtumaa varten tapahtuneen tilapäisen maastaviennin jälkeen.

(9) Sen vuoksi päätöstä 93/195/ETY olisi muutettava.

(10) Päätöksessä 2004/211/EY vahvistetaan niiden kolmansien maiden tai aluejakoa sovellettaessa kolmansien maiden osien luettelo, joista jäsenvaltioiden on sallittava hevoseläinten ja hevoseläinten siemennesteen, munasolujen ja alkioiden tuonti, sekä muut tällaisessa tuonnissa sovellettavat edellytykset. Luettelo on päätöksen 2004/211/EY liitteessä I.

(11) Jotta päätöksen 2004/211/EY liitteessä I olevassa taulukossa mainittu alue CN-2 tunnustetaan pysyvästi Shanghaissa järjestettyyn LG Global Champions Tour -hevostapahtumaan osallistuneiden rekisteröityjen hevosten takaisintuontia varten, kyseisen taulukon sarakkeessa 15 alueen CN-2 osalta mainittu ajanjakso olisi korvattava viittauksella eläinten terveystodistukseen, jota on käytettävä kyseiseen tapahtumaan osallistuneiden rekisteröityjen hevosten takaisintuonnissa unioniin.

(12) LG Global Champions Tour -hevostapahtumat järjestetään vuosittain keväällä Méxicon suurkaupunkialueella Meksikossa ja Miamissa Amerikan yhdysvalloissa.

(13) Koska Méxicon suurkaupunkialue on korkealla sijaitseva alue, jolla vektorien välityksellä tapahtuvan vesicular stomatitis -taudin tai tiettyjen venezuelalaisen hevosen enkefalomyeliitin alatyyppien tartunnan riski on vähäinen ja koska kyseisellä alueella ei kahden viime vuoden aikana ole ilmoitettu esiintyneen venezuelalaista hevosen enkefalomyeliittia, rekisteröityjen hevosten takaisintuonti unioniin LG Global Champions Tour -hevostapahtumaan osallistumisen vuoksi Méxicon suurkaupunkialueelle tapahtuneen alle 30 päivää kestäneen tilapäisen viennin jälkeen on sallittu komission täytäntöönpanopäätöksillä (EU) 2015/2301 (10) ja (EU) 2017/99.

(14) Jotta sallitaan vuosittain toistuvaan LG Global Champions Tour -tapahtumaan Méxicon suurkaupunkialueella Meksikossa osallistuneiden rekisteröityjen hevosten takaisintuonti, päätöksen 2004/211/EY liitteessä I olevan taulukon sarakkeessa 15 alueen MX-1 osalta mainittu ajanjakso olisi korvattava viittauksella eläinten terveystodistukseen, jota on käytettävä kyseiseen tapahtumaan osallistuneiden rekisteröityjen hevosten takaisintuonnissa unioniin.

(15) Turkki ilmoitti 15 päivänä joulukuuta 2017 eläintautien ilmoitusjärjestelmän välityksellä räkätaudin (Burgholderia mallei) tapauksesta, joka vahvistettiin 13 päivänä lokakuuta 2017 hevosessa Büyükadan saarella Istanbulin maakunnassa Turkissa. Odotettaessa taudin alkuperää ja mahdollista leviämistä koskevien tutkimusten valmistumista hevoseläinten ja niiden sukusolujen ja alkioiden tuonti unioniin Turkista olisi keskeytettävä.

(16) Sen vuoksi päätöstä 2004/211/EY olisi muutettava.

(17) Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla

Muutetaan päätöksen 92/260/ETY liitteessä II oleva C kohta tämän päätöksen liitteen I mukaisesti.

2 artikla

Muutetaan päätös 93/195/ETY seuraavasti:

1) Korvataan 1 artiklan kymmenes luetelmakohta seuraavasti: ”— ovat osallistuneet LG Global Champions Tour -hevostapahtumiin Shanghaissa Kiinassa, Méxicon suurkaupunkialueella Meksikossa tai Miamissa Amerikan yhdysvalloissa ja täyttävät tämän päätöksen liitteessä X olevan terveystodistuksen mallin mukaisesti laaditussa terveystodistuksessa vahvistetut vaatimukset”;

2) Korvataan liite X tämän päätöksen liitteellä II.

3 artikla

Muutetaan päätöksen 2004/211/EY liite I tämän päätöksen liitteen III mukaisesti.

4 artikla

Tämä päätös on osoitettu kaikille jäsenvaltioille.

Tehty Brysselissä 13 päivänä helmikuuta 2018. Komission puolesta Vytenis ANDRIUKAITIS Komission jäsen

(1) EYVL L 268, 14.9.1992, s. 54.

(2) EUVL L 192, 23.7.2010, s. 1.

(3) Komission päätös 92/260/ETY, tehty 10 päivänä huhtikuuta 1992, eläinten terveyttä koskevista vaatimuksista ja eläinlääkärintodistuksista rekisteröityjen hevosten tilapäisessä tuonnissa (EYVL L 130, 15.5.1992, s. 67).

(4) Komission päätös 2004/211/EY, tehty 6 päivänä tammikuuta 2004, niiden kolmansien maiden ja kolmansien maiden alueiden osien luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, sekä päätösten 93/195/ETY ja 94/63/EY muuttamisesta (EUVL L 73, 11.3.2004, s. 1).

(5) Komission päätös 93/195/ETY, tehty 2 päivänä helmikuuta 1993, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen (EYVL L 86, 6.4.1993, s. 1).

(6) Komission täytäntöönpanopäätös 2014/127/EU, annettu 7 päivänä maaliskuuta 2014, päätöksen 2004/211/EY liitteen I muuttamisesta Kiinaa koskevan kohdan osalta niiden kolmansien maiden ja kolmansien maiden osien luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua (EUVL L 70, 11.3.2014, s. 28).

(7) Komission täytäntöönpanopäätös (EU) 2015/557, annettu 31 päivänä maaliskuuta 2015, päätöksen 2004/211/EY liitteen I muuttamisesta Kiinaa koskevan kohdan osalta niiden kolmansien maiden ja kolmansien maiden osien luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua (EUVL L 92, 8.4.2015, s. 107).

(8) Komission täytäntöönpanopäätös (EU) 2016/361, annettu 10 päivänä maaliskuuta 2016, päätöksen 2004/211/EY liitteen I muuttamisesta Kiinaa koskevan kohdan osalta niiden kolmansien maiden ja kolmansien maiden osien luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua (EUVL L 67, 12.3.2016, s. 57).

(9) Komission täytäntöönpanopäätös (EU) 2017/99, annettu 18 päivänä tammikuuta 2017, päätöksen 93/195/ETY muuttamisesta siltä osin kuin on kyse eläinten terveyttä ja eläinlääkärintodistuksia koskevista vaatimuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen Meksikoon ja Amerikan yhdysvaltoihin viennin jälkeen ja päätöksen 2004/211/EY liitteen I muuttamisesta siltä osin kuin on kyse Kiinaa ja Meksikoa koskevista kohdista niiden kolmansien maiden ja kolmansien maiden alueiden luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua (EUVL L 16, 20.1.2017, s. 44).

(10) Komission täytäntöönpanopäätös (EU) 2015/2301, annettu 8 päivänä joulukuuta 2015, päätöksen 93/195/ETY muuttamisesta siltä osin kuin on kyse eläinten terveyttä ja eläinlääkärintodistuksia koskevista vaatimuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen Meksikoon ja Amerikan yhdysvaltoihin viennin jälkeen ja päätöksen 2004/211/EY liitteen I muuttamisesta siltä osin kuin on kyse Meksikoa koskevasta kohdasta niiden kolmansien maiden ja kolmansien maiden alueiden luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua (EUVL L 324, 10.12.2015, s. 38).

LIITE I Korvataan päätöksen 92/260/ETY liitteessä II olevassa C kohdassa III kohdan d alakohta seuraavasti: ”(3) Amerikan yhdysvalloissa, Australiassa, Grönlannissa, Hongkongissa, Islannissa, Japanissa, Kanadassa, Kiinassa (1), Korean tasavallassa, Macaossa, entisessä Jugoslavian tasavallassa Makedoniassa, Malesiassa (niemimaa), Montenegrossa, Norjassa, Serbiassa, Singaporessa, Sveitsissä, Thaimaassa, Ukrainassa, Uudessa-Seelannissa, Valko-Venäjällä, Venäjällä (1), Yhdistyneissä arabiemiirikunnissa.”

LIITE II LIITE X Teksti kuva TERVEYSTODISTUS rekisteröityjen hevosten unioniin takaisintuontia varten Shanghaissa, Méxicon suurkaupunkialueella tai Miamissa pidettyihin kilpailuihin osallistumisen vuoksi Kiinaan, Meksikoon tai Amerikan yhdysvaltoihin tapahtuneen enintään 30 päivää kestäneen tilapäisen maastaviennin jälkeen Todistuksen nro: Kyseinen tapahtuma: Osallistuminen LG Global Champions Tour -hevostapahtumiin Shanghaissa Kiinassa, Méxicon suurkaupunkialueella Meksikossa tai Miamissa Amerikan yhdysvalloissa Lähettäjämaana oleva kolmas maa: Kiina (3), Meksiko (3)/Amerikan yhdysvallat (3) Vastuussa oleva ministeriö: (ministeriön nimi) I. Hevosen tunnistustiedot a) Tunnistusasiakirjan numero: b) Vahvistaja: (toimivaltaisen viranomaisen nimi) II. Hevosen alkuperä Hevonen lähetetään (mistä): (lähetyspaikka) (mihin): (määräpaikka) lentoteitse: (lennon numero) Lähettäjän nimi ja osoite: Vastaanottajan nimi ja osoite: III. Terveystiedot Allekirjoittanut todistaa, että edellä kuvattu hevonen täyttää seuraavat vaatimukset: a) Se on lähtöisin kolmannesta maasta, jossa seuraavista taudeista on ilmoitettava pakollisesti: afrikkalainen hevosrutto, astumatauti, räkätauti, hevosen enkefalomyeliitti (kaikissa muodoissaan, mukaan luettuna venezuelalainen hevosen enkefalomyeliitti), hevoseläinten näivetystauti, vesicular stomatitis -tauti, raivotauti, pernarutto. b) Se on tutkittu tänään eikä siinä esiinny mitään kliinisiä taudin oireita (1). Teksti kuva c) Sitä ei ole tarkoitettu teurastettavaksi kansallisen infektio- tai tartuntatautia koskevan hävittämissuunnitelman mukaisesti. d) Sitä on pidetty kolmanteen maahan tai, jos sovelletaan unionin lainsäädännön mukaista virallista aluejakoa, kolmannen maan alueen osaan (2) tulostaan lähtien eläinlääkärin valvonnassa olevilla tiloilla erillisessä tallissa siten, että se ei ole joutunut kosketuksiin terveydentilaltaan heikompien hevoseläinten kanssa muutoin kuin kilpailujen aikana. e) Se tulee sellaiselta kolmannen maan alueelta tai, jos sovelletaan unionin lainsäädännön mukaista virallista aluejakoa, kolmannen maan sellaisesta osasta, jossa i) ei kahden viime vuoden aikana ole esiintynyt venezuelalaista hevosen enkefalomyeliittia, ii) ei kuuden viime kuukauden aikana ole esiintynyt astumatautia, iii) ei kuuden viime kuukauden aikana ole esiintynyt räkätautia. f) Se ei tule sellaisesta kolmannesta maasta tai kolmannen maan osasta, jota pidetään unionin lainsäädännön mukaan afrikkalaisen hevosruton saastuttamana. g) Se ei tule tilalta, johon sovellettiin eläinten terveyteen liittyvistä syistä kieltomääräystä, eikä se ollut kosketuksissa sellaisen tilan hevoseläimiin, johon sovellettiin eläinten terveyteen liittyvistä syistä kieltomääräystä, jonka vuoksi edellytettiin seuraavaa: i) jos kaikkia tilalla olevia seuraavassa tarkoitetuille taudeille alttiiden lajien eläimiä ei viety pois tilalta, kielto kesti — kuusi kuukautta alkaen päivästä, jolloin sairaat eläimet teurastettiin tai vietiin pois tiloista, jos kyseessä oli hevosen enkefalomyeliitti, — sen ajan, joka vaaditaan kolmen kuukauden välein otetun kahden Coggins-testin negatiivisen tuloksen saamiseksi tilalle jääneiltä eläimiltä sen jälkeen kun tartunnan saaneet eläimet teurastettiin, kun kyseessä on näivetystauti, — yhden kuukauden viimeisestä todetusta tapauksesta, kun kyseessä on raivotauti, — 15 päivää viimeisestä todetusta tapauksesta, kun kyseessä on pernarutto. ii) jos kaikki tilalla olleet taudille alttiiden lajien eläimet teurastettiin tai vietiin pois tilalta, kielto kesti 30 päivää, tai jos kyseessä oli pernarutto, 15 päivää, siitä päivästä alkaen, jona tilat puhdistettiin ja desinfioitiin eläinten hävittämisen tai poisviennin jälkeen. h) Se tulee tilalta, i) johon ei sovellettu vesicular stomatitis -tautia koskevaa kieltomääräystä, eikä eläin ollut kosketuksissa sellaisen tilan hevoseläimiin, johon on sovellettu tällaista kieltomääräystä kuuden viime kuukauden kuluessa (3), tai ii) jolla ei esiintynyt vesicular stomatitis -tautia lähetystä edeltävien 30 päivän aikana ja jolla eläin oli suojattuna tartuntaa levittäviltä hyönteisiltä kyseisten lähetystä edeltävien 30 päivänä aikana ja jolla sille tehtiin yksi seuraavista kokeista tartuntaa levittäviltä hyönteisiltä suojaamisen aloittamisesta aikaisintaan 21 päivän kuluttua otetun verinäytteen perusteella: — viruksen neutralisointitesti, jonka tulos on negatiivinen seerumilaimennoksellla 1:12 (3); — serologinen testi, jonka tulos on negatiivinen Maailman eläintautijärjestön (OIE) diagnostisia testejä ja rokotteita käsittelevän käsikirjan (Manual for Diagnostic Tests and Vaccines for Terrestrial Animals) 2.1.19 luvun B(2) kohdan mukaisesti (3). i) Hevonen ei parhaan tietoni mukaan ole ollut kosketuksissa tartuntataudista tai tarttuvasta taudista kärsiviin hevoseläimiin tätä vakuutusta edeltävien 15 päivän aikana. Teksti kuva IV. Pitopaikkaa ja karanteenia koskevat tiedot: a) Hevonen saapui Kiinan (3)/ Meksikon (3)/ Amerikan yhdysvaltojen alueelle (3) (4). b) Hevonen (3) joko [saapui Kiinaan Euroopan unionin jäsenvaltiosta.] (3) tai [saapui Meksikoon (3)/ Amerikan yhdysvaltoihin (3) Euroopan unionin jäsenvaltiosta (3)/ Meksikosta (3)/ Amerikan yhdysvalloista (3).] c) Sikäli kuin voidaan todistaa, hevonen ei ole ollut yhtäjaksoisesti Euroopan unionin ulkopuolella 30:tä päivää tai pidempään tässä todistuksessa ilmoitettu suunniteltu paluupäivä mukaan luettuna eikä sitä ole Euroopan unionista lähtönsä jälkeen viety seuraavien alueiden ulkopuolelle: (3) joko [päätöksen 2004/211/EY liitteen I maaluettelossa aluekoodilla ”CN-2” merkitty Kiinan osa.] (3) tai [päätöksen 2004/211/EY liitteen I maaluettelossa aluekoodilla ”MX-1” merkitty Meksikon osa tai Amerikan yhdysvallat.] V. Hevonen lähetetään lähettäjämaana olevassa kolmannessa maassa virallisesti hyväksytyllä desinfiointiaineella etukäteen puhdistetussa ja desinfioidussa kulkuneuvossa, joka on rakenteeltaan sellainen, että ulosteita, kuivikkeita ja rehua ei pääse putoamaan kulkuneuvosta kuljetuksen aikana. VI. Tämä todistus on voimassa 10 päivää. Päivämäärä Paikka Virkaeläinlääkärin leima ja allekirjoitus (1) Nimi suuraakkosin ja asema (1) Leiman ja allekirjoituksen värin on oltava eri kuin painovärin (1) Tämä todistus on annettava päivänä, jona eläin lastataan lähetettäväksi Euroopan unioniin, tai viimeisenä työpäivänä ennen lastausta. (2) Komission päätös 2004/211/EY, tehty 6 päivänä tammikuuta 2004, niiden kolmansien maiden ja kolmansien maiden alueiden osien luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, sekä päätösten 93/195/ETY ja 94/63/EY muuttamisesta (EUVL L 73, 11.3.2004, s. 1). (3) Tarpeeton yliviivataan. (4) Lisätään tulopäivä [pp/kk/vvvv].